Småbløtvinger

Småbløtvinger (Malthininae) er en delgruppe (underfamilie) av biller blant bløtvingene. Disse insektene har fått sitt navn ettersom de ikke har harde, men bløte (lite kitiniserete) dekkvinger.


== Utseende ==
Små (1-5 mm), slanke biller, med bløte, eller lite kitiniserte dekkvinger. Dekkvingene er avkortet og dekker bare noe av bakkroppen, slik at de underliggende flygevingene vises. Palpenes endeledd er smalere, ovalt og litt tilspisset og økseformet. Disse er små arter som er brunsvarte, mange har enden (spissen) av dekkvingene gulfarget. De har velutviklede flygevinger under de bløte dekkvingene. Hodet er ganske stort, fremstrakt, med små, runde, utstående fasettøyne. Antennene er 11-leddete, ganske lange og trådformede. Brystskjoldet (pronotum) er mer eller mindre firkantet sett ovenfra. Beina er lange og kraftige. 
Larvene er tykke og pløsete, med korte bein og en forholdsvis liten hodekapsel. De kan særlig kjennes på at huden er fint og tett hårete, fløyelsaktig. 


== Levevis ==
Disse bløtvingene er dagaktive insekter. De oppsøker blomster på jakt etter nektar og pollen, men spiser også mindre dyr. De voksne (imago) tar lett til vingene eller kryper rundt i vegetasjonen, både i gresset og i trærne. De finnes i mange ulike naturtyper (habitat), som enger, langs skogsbryn, bekker, i hager og parker.  De finnes i lavlandet, men kan også finnes oppover i fjellet.


== Systematisk inndeling ==
Denne slektoversikten er hentet fra Wikispecies.

orden biller (Coleoptera)
underorden Polyphaga
overfamilie Cantharoidea
familien bløtvinger (Cantharidae)
underfamilie småbløtvinger (Malthininae) – dekkvingene er avkortet og dekker bare noe av bakkroppen, slik at de underliggende flygevingene vises.. Palpenes endeledd er smalere, ovalt og litt tilspisset og økseformet. Disse er små arter som er brunsvarte, mange har enden (spissen) av dekkvingene gulfarget.
stammen Malchinini Brancucci, 1980
slekten Macrocerus Motschulsky, 1845 (=Malchinus Kiesenwetter, 1863
stammen Malthinini Kiesenwetter, 1852
slekten Caccodes Sharp in Blackburn & Sharp, 1885
slekten Malthinus Latreille, 1806 - 6 arter i Norge
slekten †Mantimalthinus Fanti & Castiglione, 2017
stammen Malthodini Böving & Craighhead, 1931
slekten †Archaeomalthodes Hsiao, Ślipiński & Pang, 2016
slekten Frostia Fender, 1951
slekten Malthodes Kiesenwetter, 1852 - 12 arter i Norge


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4


== Eksterne lenker ==
(no) småbløtvinger hos Artsdatabanken 
(sv) småbløtvinger hos Dyntaxa 
(en) småbløtvinger hos Fauna Europaea 
(en) småbløtvinger hos Fossilworks 
(en) småbløtvinger hos ITIS 
(en) småbløtvinger hos NCBI 
(en) Kategori:Malthinus – bilder, video eller lyd på Wikimedia Commons 
Malthininae – detaljert informasjon på Wikispecies 
www.faunaeur.org - Cantharinae
Elateriformia (Coleoptera) – Delta key Arkivert 16. oktober 2007 hos Wayback Machine.
Norsk Entomologisk forening – for deg som vil lære mer om insekter.